יאשה מונק

**יאשה בנימין מונק** (בגרמנית: **Yascha Benjamin Mounk**; נולד ב-10 ביוני 1982) הוא פילוסוף-פוליטי וחוקר מדע המדינה גרמני-יהודי אזרח ארצות הברית, פרופסור באוניברסיטת ג'ונס הופקינס.

## חיים מוקדמים
ממוזער|מונק בשנת 2017
מונק נולד וגדל במינכן. אמו הייתה יהודייה וסוציאליסטית שנאלצה לעזוב את פולין בשנת 1969 עקב גילויי אנטישמיות. מונק כתב שרוב בני משפחתו מצד אמו של המשפחה נהרגו בשואה. מונק העיד שהוא הרגיש כמו זר בגרמניה, ולמרות שגרמנית היא שפת האם שלו, הוא מעולם לא הרגיש "גרמני אמיתי" בקרב עמיתיו. מונק סיים לימודי תואר ראשון בהיסטוריה מאוניברסיטת קיימברידג', שם הוא היה חבר טריניטי קולג'. הוא קיבל אז דוקטורט מאוניברסיטת הרווארד עבור עבודת דוקטורט בהנחיית הפילוסוף היהודי-אמריקאי מייקל סנדל בנושא "עידן האחריות: על תפקיד הבחירה, המזל והאחריות האישית בפוליטיקה ובפילוסופיה העכשווית" שפורסמה גם כספר בהוצאת הארוורד. מונק נשאר בארצות הברית כמרצה לממשל, ונבחר לעמית בכיר בתוכנית הרפורמה הפוליטית במכון המחקר אמריקה החדשה. מונק הפך לאזרח אמריקאי בשנת 2017.

## קריירה
היה מנהל של צוות חידוש המרכז במכון טוני בלייר לשינוי גלובלי. כעיתונאי עצמאי, הוא כתב עבור "הניו יורק טיימס", "וול סטריט ג'ורנל", "Foreign Affairs", "האטלנטיק", ו"סלייט". הוא מנהל פודקאסט בשם "The Good Fight".

ביולי 2020, הוא ייסד את המגזין המקוון "Persuasion"  המוקדש להגנה על ערכי החברות החופשיות.

## השקפות פוליטיות
מונק אוחז בתפיסת עולם דמוקרטית ליברלית. הוא הצטרף בנערותו למפלגה הסוציאל-דמוקרטית של גרמניה (SPD). ב-2015 הוא התפטר מהמפלגה, ופרסם מכתב פתוח לנשיא דאז זיגמר גבריאל. הוא ציין את חוסר העזרה שלו מהמוסדות הגרמנים לטיפול בפליטים, הגישה הפסיבית של מנהיגי הSPD למשבר סיפוח חצי האי קרים ב-2014 ויחס המפלגה בנוגע למדיניות גרמניה-יוון, שהוא כינה "בגידה בחלום הסוציאל-דמוקרטי של אירופה המאוחדת".

בראיון בפברואר 2018 שפורסם ב-"Süddeutsche Zeitung", מונק הצהיר שהוא שינה את עמדתו על לאומיות. בתחילה הוא ראה בכך שריד מהעבר שיש להתגבר עליו, אך כעת הוא דוגל ב "לאומיות מכילה" כדי למנוע את האיום של לאומיות אגרסיבית. בראיון עבור חדשות הטלוויזיה הגרמנית *טגסטמן*, הוא הצהיר כי גרמניה היא "ניסוי ייחודי מבחינה היסטורית, כלומר להפוך ממדינה חד-אתנית וחד-תרבותית לרב-אתנית". בראיון עם אנשיל פפר ל"הארץ" מונק יעץ למחנה הליברלי לאמץ את הלאומיות המכילה, לטפח חברה רב-אתנית ודמוקרטית.

## ביבליוגרפיה
### ספרים

* 
* *The People vs. Democracy: Why Our Freedom Is in Danger and How to Save It*. Harvard University Press, 2018, 
* *The Age of Responsibility – Luck, Choice and the Welfare State*
* *The Great Experiment: Why Diverse Democracies Fall Apart and How They Can Endure*, Penguin Press (2022)


### מאמרים

* "The Great American Eye Exam Scam", *[[האטלנטיק|The Atlantic]]* (November 2019)
* "How I Became An American", *[[הניו יורק טיימס|The New York Times]]* (March 2017)
* "Yes, American Democracy Could Break Down", *[[פוליטיקו|Politico]]* (October 2016)
* "How Political Science Gets Politics Wrong", *The Chronicle of Higher Education* (October 2016)
* "Echt Deutsch", *[[הארפרז (כתב עת)|Harper's]]* (April 2017)
* "The Week Democracy Died", *[[סלייט|Slate]]* (August 2016)
* "What We Do Now", *Slate* (November 2016)
* "German, Jewish, and Neither", *The New York Times* (January 2014)
* "Pitchfork Politics", *[[Foreign Affairs]]* (August 2014)
* "Responsibility Redefined", *Democracy: A Journal of Ideas* (January 2017)
* "Signs of Deconsolidation", *Journal of Democracy* (January 2017)
* "The Danger of Deconsolidation. The Democratic disconnect", *Journal of Democracy* (July 2016)
* 
* "The Undemocratic Dilemma", *Journal of Democracy* (April 2018)
* "What the New Sokal Hoax Reveals About Academia", *The Atlantic*, What the New Sokal Hoax Reveals About Academia - The Atlantic (Oct 2018)


## קישורים חיצוניים

* 

* Johns Hopkins University profile
* *[[סלייט|Slate]]*: article collection
* Biography and articles in Zeit Online
;ראיונות
* 
* 
* שניר קליין, "הרחק מהכותרות אנחנו מצליחים הרבה יותר בתחזוק של חברות על בסיס זהות משותפת" - ראיון עם פרופ' יאשה מונק, באתר ליברל, 2 בינואר 2023
;סרטונים
* 
; ביקורות
* יאן-ורנר מולר, "דמוקרטיה לא-ליברלית? אין דבר כזה", תרגום: יניב פרקש, באתר **[[הזמן הזה]]**, נובמבר 2018

## הערות שוליים

קטגוריה:בעלי תואר דוקטור מאוניברסיטת הרווארד
קטגוריה:פילוסופים יהודים גרמנים
קטגוריה:פילוסופים של המאה ה-21
קטגוריה:מהגרים מגרמניה לארצות הברית
קטגוריה:בוגרי טריניטי קולג' (קיימברידג')
קטגוריה:סגל אוניברסיטת ג'ונס הופקינס
קטגוריה:גרמנים שנולדו ב-1982